stanford-oval/wikipedia huggingface dataset:
צרטופסיה
התפתחות > ציר זמן

להלן תרשים ציר זמן המתאר את התפתחות הצרטופסים בזמן, מיינלונג ביורה עליון ועד לטריצרטופס בסוף הקרטיקון:
מיון טקסונומי

תת-סדרה צרטופסים (Ceratopsia)
סוג ללא מקור Albalophosaurus
סוג מיקרופכיצפלוזאורוס (Micropachycephalosaurus)
סוג Stenopelix
סוג ימצרטופס
סוג יינלונג (Yinlong)
משפחה צ'אויאנגזאוריים (Chaoyangsauridae)
משפחה פסיטקוזאוריים (Psittacosauridae)
ענף נאוצרטופסים (Neoceratopsia)
סוג אקווילופס (Aquilops)
סוג אורורצרטופס (Auroraceratops)
סוג Craspedodon?
סוג קוריאצרטופס (Koreaceratops)
סוג Kulceratops
סוג Liaoceratops
סוג מיקרוצרטוס (Microceratus)
סוג Mosaiceratops
סוג Notoceratops?
סוג סרנדיפצרטופס (Serendipaceratops)?
משפחה ארכאוצרטופיים (Archaeoceratopsidae)
קבוצה Coronosauria
סוג גרסיליצרטופס (Graciliceratops)
משפחה לפטוצרטופסיים (Leptoceratopsidae)
משפחה פרוטוצרטופסיים (Protoceratopsidae)
משפחה בגצרטופסיים (Bagaceratopsidae)
קבוצה דמויי-צרטופסיים (Ceratopsoidea)
סוג טוראנוצרטופס (Turanoceratops)
סוג זוניצרטופס (Zuniceratops)
משפחה צרטופסיים (Ceratopsidae)
תת-משפחה צנטרוזאורים (Centrosaurinae)
תת-משפחה כסמוזאורים (Chasmosaurinae)
שבט טריצרטופסיני (Triceratopsini)
גדלים

הצרטופסים הגדולים ביותר היו ממשפחת הצרטופסיים (Ceratopsidae) של צפון אמריקה: האאוטריצרטופס (Eotriceratops), הטריצרטופס (Triceratops), הטורוזאורוס (Torosaurus) והטיטאנוצרטופס (Titanoceratops) - כולם באורך של כ-7 עד 9 מטרים ומשקל של פיל סוואנה אפריקני, אך האאוטריצרטופס היה גבוה יותר, וכנראה גם כבד יותר, מכולם.
הצרטופסים הקטנים ביותר היו מיקרוצרטוס (Microceratus), צ'אויאנגוזאורוס (Chaoyangsaurus), גרסיליצרטופס (Graciliceratops) ו-Xuanhuaceratops, כולם דינוזאורים שנתגלו בעשור האחרון באסיה, ואורכם הוא כ-60 ס"מ.
גלריה > סוגי צרטופסים שונים

פסיטקוזאורוס Psittacosaurus
ארכאוצרטופס Archaeoceratops
בגצרטופס Bagaceratops
לפטוצרטופס Leptoceratops
זוניצרטופס Zuniceratops
סינוצרטופס Sinoceratops
אלברטצרטופס Albertaceratops
צנטרוזאורוס Centrosaurus
סטירקוזאורוס Styracosaurus
פכיריינוזאורוס Pachyrhinosaurus
כסמוזאורוס Chasmosaurus
טורוזאורוס Torosaurus
טריצרטופס Triceratops
גלריה > מבנה השלד

שלד של טריצרטופס בתנוחת יציבה ארכאית (סוף המאה ה-19)
עצם ה-rostral היוצרת את המקור
עצמות אגן הירכיים
אונטוגניה
שלד של טריצרטופס בתנוחת יציבה מודרנית
גולגולת של טריצרטופס
גולגולת של פרוטוצרטופס
גולגולת של צנטרוזאורוס
שלד של כסמוזאורוס
לקריאה נוספת

ג'ון בל האטצ'ר, עותניאל צ'ארלס מארש, ריצ'רד סוואן לול, The Ceratopsia, הסקר הגאולוגי של ארצות הברית, 1907
פיטר דודסון, The Horned Dinosaurs, הוצאת פרינסטון, 1996 (מידע בגוגל ספרים)
תומאס ר. הולץ הבן, Dinosaurs: The Most Complete, Up-to-Date Encyclopedia for Dinosaur Lovers of All Ages, הוצאת רנדום האוס, 2007 - עמ' 276–290 (מידע בגוגל ספרים)
סטיב פארקר, The Complete Book of Dinosaurs, הוצאת אפל, 2004 - עמ' 350–373
הערות שוליים

1 2  המידע לקוח מוויקיפדיה האנגלית המצטטת את 
 Holtz, Thomas R. Jr. (2012) Dinosaurs: The Most Complete, Up-to-Date Encyclopedia for Dinosaur Lovers of All Ages, Winter 2011 Appendix.
צרטופסים (למעט הצרטופסיים)
צרטופסיים
השוואת גדלים של מספר צרטופסיים בולטים ובן אדם (גודל כל משבצת הוא מטר על מטר).
מקרא:      טריצרטופס,      אנכיצרטופס,      פנטצרטופס,      כסמוזאורוס,      פכירינוזאורוס,      צנטרוזאורוס,      סטירקוזאורוס,      נסוטוצרטופס.
רודנה זאשטיטה

רוֹדְנָה זָאשְטִיטַה (בבולגרית: Родна Защита, מבולגרית: הגנת המולדת) היה ארגון לאומני, אנטישמי, פשיסטי, שחלקו מחתרתי, אשר פעל בבולגריה מ-1923 ועד 1936. בשיאו, בשלהי שנות ה-20 של המאה ה-20, מנה עשרות אלפי חברים.
אידאולוגיה ואופי

הרודנה זאשטיטה הייתה בעלת אידאולוגיה אנטי-אגררית, אנטי-קומוניסטית ואנטישמית. בנוסף התנגדו בארגון לבונים החופשיים. הארגון דגל בקורפורטיזם ודרש לבטל את המפלגות הפוליטיות. חברי הארגון לבשו חולצות שחורות, הצדיעו בהצדעה פשיסטית והפיצו תעמולה של אהבה לבולגריה והטפה להקרבה למען המולדת.
הארגון סווג כ"פרוטו-פשיסטי" על ידי חוקר הפשיזם בבולגריה, ניקולאי פפטרוב.
פעילות הארגון > הקמת הארגון

לאחר תבוסת בולגריה במלחמת העולם הראשונה, נחתם חוזה ניי שקבע את צמצומו של הצבא הבולגרי לכדי ז'נדרמריה. אלפי קצינים וחיילים נפלטו למעגל האבטלה והמשבר הכלכלי בלווי חוסר השקט הפוליטי שנוצר בשל אובדן השטחים במקדוניה ודרום דוברוג'ה, הובילו להקמת ארגונים לאומניים חצי צבאיים שהפגינו נטיות פשיסטיות ואנטישמיות. ב-1923 הקים הגנרל בדימוס איוון שקוינוב (בולגרית: Иван Шкойнов; ‏1874 - 1941) את ארגון רודנה זאשטיטה – "הגנת המולדת" והחל בהפצת ביטאון אנטישמי, שבחלק מהזמן היה עיתון יומי. במסגרת הביטאון צוטטו "הפרוטוקולים של זקני ציון" ונכתב כי המפלגה הקומוניסטית של בולגריה, שחתרה תחת המלך בוריס השלישי, הוקמה ומונהגת על ידי יהודים.
פעילות הארגון > שיא פעילותו

לאחר הפיגוע בכנסיית סווטה נדליה הוקמו גדודי נוער לתנועה שחבריהם לבשו מדים שחורים, נהגו להתפרע ברובעי מגורים של יהודים בערים השונות ולגרום נזק לבתים ולחנויות.
לאחר שחבר התנועה ניסה להתנקש בחיי עורך ביטאון ההסתדרות הציונית בבולגריה, "השופר", יזם אברהם תג'ר דיון בוועידת ארגון קציני המילואים בבולגריה במטרה לגנות את הארגון. לאחר דיון סוער הוגשה פנייה רשמית לממשלת בולגריה לאסור על פעילות הארגון. באוקטובר 1927 נערכה ועידת הארגון בפלובדיב ובמסגרתה הופצו הצהרות בעלות אופי אנטישמי, אשר הובילו את הקונסיסטוריה היהודית של בולגריה לפנות לממשלת בולגריה בבקשה לפעול נגד הארגון. בהמשך ייסד הארגון הוצאה לאור שעסקה בהפצת ספרי שטנה אנטישמיים ובכללם הספר "בציפורני היהדות" שעסק בבעלי הון יהודים בבולגריה ומחוצה לה. בדצמבר 1929 נערכה ועידת הארגון בסופיה ולאחריה נערך מצעד של אלפי בני נוער לובשי חולצות שחורות. הוועידה הצהירה כי היא תומכת בביטול המפלגות הפוליטיות בבולגריה ופיזור הפרלמנט.
פעילות הארגון > המאבק בארגון וסיום פעילותו

ב-1932 נחטפו מספר אנשי עסקים יהודים בסופיה למטרות כופר ונכשל ניסיון חטיפתם של יושב ראש הקונסיסטוריה היהודית אברהם תג'ר ושל יושב ראש ההסתדרות הציונית בבולגריה חיים אהרן פרחי. המשטרה הבולגרית עצרה את החוטפים, סטודנטים שהושפעו מהארגון "רודנה זאשטיטה" והם הועמדו לדין. המשפט זכה לסיקור נרחב בעיתונות הבולגרית ובמהלכו נערכו הפגנות תמיכה בנאשמים של חברי "רודנה זאשטיטה", ובכלל זה הפצת עלוני תמיכה וחלוקת זרי פרחים. עורך הדין של קאלפאקצ'ייב, הנאשם העיקרי, נשא במהלך המשפט נאום אנטישמי. בעקבות המשפט הודיעה התאחדות האגודות הלאומיות בבולגריה שהיא מוציאה משורותיה את רודנה זאשטיטה, שכן התברר שהיא אגודה טרוריסטית אנטישמית.
פעולות "רודנה זאשטיטה" ספגו גינויים מצד ארגוני המיעוט הבולגרי במקדוניה ודרום דוברוג'ה וארגון הרופאים. הסינוד הבולגרי הביע אף הוא מחאה וב-1934 הורה משרד הפנים למשטרה הבולגרית לפקח על פעילות הארגון. בתחילת 1935 הוצא הארגון אל מחוץ לחוק, ונכסיו הוחרמו. בגלל תהליך ההתקרבות של בולגריה לגרמניה הנאצית, האנטישמיות בממלכה הפכה בהדרגה ממוסדת וביולי 1935 הותר ל"רודנה זאשטיטה" וללגיונות הלאומיים הנאציים לשוב ולפעול. ב-1936 הוקם ארגון "ראטניק". ביטול האיסור על התאגדות אנטישמית ייתר את הצורך בפעילות מחתרתית, רבים מחברי ארגון "רודנה זאשטיטה" עברו ל"ראטניק" ו"רודנה זאשטיטה" חדל מלהתקיים.
הערות שוליים

↑  Germany and the Second World War, Vol. 3, page 330
↑  Debating the Past: Modern Bulgarian History : from Stambolov to Zhivkov, page 162
↑  דון דולאקה, האנטישמיות בבולגריה, דואר היום, 14 ביולי 1926
↑  מצב חמור בבולגריה, דואר היום, 8 בנובמבר 1925
↑  אלברט רומנו, תנועת רודנה זאשטיטה, בתוך: אנציקלופדיה של גלויות – יהדות בולגריה, ירושלים, 1967, עמודים 511–513.
↑  דינם של האנטישמים החטפנים, דבר, 3 ביולי 1932
עונש מאסר לטרוריסט אנטישמי בבולגריה, דואר היום, 10 ביולי 1932
↑  היהודים יצאו מהמפלגה הליברלית בבולגריה, דבר, 15 ביולי 1932
↑  לא לאומיים אלא טרוריסטים אנטישמיים, דואר היום, 21 ביולי 1932
↑  אלברט רומנו, תקופת המשבר והפילוג 1930 – 1940, בתוך: אנציקלופדיה של גלויות – יהדות בולגריה, ירושלים, 1967, עמודים 602–605.
↑  פירוק אגודה אנטישמית בבולגריה, דבר, 6 בפברואר 1935
↑  שוב הותרה האנטישמיות בבולגריה, דואר היום, 28 ביולי 1935
שמואל אליהו

| --- | --- |

 לידה:  29 בנובמבר 1956 (בן 68) כ"ה בכסלו ה'תשי"ז ישראל ישראל 
 מדינה:  ישראל 
 השכלה:  ישיבת ירושלים לצעירים  ישיבת מרכז הרב  מכון אריאל 
 מקום פעילות:  רב העיר צפת ישראל ישראל
 השתייכות:  ציונות דתית
 תחומי עיסוק:  שו"ת, אמונה
 רבותיו:  אביו – הרב מרדכי אליהו, הרב צבי יהודה הכהן קוק, הרב אברהם אלקנה כהנא שפירא, הרב שלמה גורן
 חיבוריו:  אביהם של ישראל, ספר "הנבואה", הגדת "קוראי שמו" ספר "הלכות מלחמה ושלום"
 אב:  מרדכי אליהו 
 אם:  צביה אליהו 
 צאצאים:  עמיחי אליהו 
 
 תפקידים נוספים:  חבר מועצת הרבנות הראשית, רב מגן דוד אדום
 
הרב בדרשת יום העצמאות התשע"ח בבית הכנסת היכל מנחמוב, תל אביב
הרב שמואל אליהו (נולד בכ"ה בכסלו ה'תשי"ז, 29 בנובמבר 1956) הוא רב ישראלי דתי לאומי, רב העיר צפת, חבר מועצת הרבנות הראשית, חבר ועדת הכשרות הארצית וועדת המקוואות של הרבנות הראשית, אב בית הדין הרבני למניעת הטרדות מיניות במגזר החרדי-דתי,  נשיא איגוד רבני קהילות ובנו של הרב מרדכי אליהו.
התמודד לתפקיד הראשון לציון ב-2003, ב-2013 וב-2024, אך לא נבחר.
הוא הועמד לדין משמעתי עקב הסתה לגזענות והתפרסם במקרים נוספים בהם הביע עמדות שנויות במחלוקת.
ראשית חייו

נולד בירושלים לרבנית צביה ולרב מרדכי אליהו - הראשון לציון, פוסק ומקובל. למד בישיבת ירושלים לצעירים, ולאחר מכן בישיבת מרכז הרב מעט בתקופת הרב צבי יהודה קוק וכמה שנים לאחר פטירתו, אצל הרב אברהם אלקנה כהנא שפירא. שירת בצה"ל כטנקיסט בחיל השריון.
רבנות והנהגה

הוסמך לרבנות בגיל 23, והשלים לימודי רבנות עיר ודיינות במכון אריאל שבירושלים.
כשהיה בן 29, מונה לרב היישוב שלומי. לאחר כשלוש שנים מונה לרב העיר צפת. בשנת ה'תשנ"ג (1993), נבחר להיות חבר במועצת הרבנות הראשית לישראל, ומאז נבחר 5 פעמים ברציפות למועצת והוא מהוותיקים שבין חבריה. היה יו"ר ועדת המקומות הקדושים, וכיום הוא יו"ר הוועדה לענייני חקיקה ויו"ר מחלקת שחיטת חוץ לארץ באגף הכשרות ברבנות הראשית. כמו כן ערך את קובץ נוהלי הכשרות של הרבנות הראשית עם הרב לוי ביסטריצקי.
בשנת ה'תשס"ג (2003) הציג את מועמדותו למשרת הראשון לציון, אך לתפקיד נבחר הרב שלמה משה עמאר. בשנת ה'תשע"ג (2013) הגיש את מועמדותו בשנית לתפקיד. המועמדות נתקלה בהתנגדות בשל עמדותיו והתבטאויותיו בנוגע להשכרת דירות לערבים ועוד. היועץ המשפטי הודיע כי יש בעיה ולא יגן על המועמדות בבג"ץ, לבסוף המועמדות אושרה. בבחירות זכה הרב יצחק יוסף שקיבל 68 קולות מתוך 147, לעומת 49 לרב אליהו. לפני הבחירות פרסם יו"ר רבני בית הלל הרב רונן נויבירט שנודע לו כי "בצעד אצילי" כדבריו, ויתר הרב אליהו על חתימות שהיו לו (כל מתמודד מחויב להציג לפחות 20 חתימות מחברי הגוף הבוחר כדי שיוכל להתמודד לתפקיד) לטובת מתחרהו הרב אליהו אברג'ל, וביקש מכמה מתומכיו לחתום לרב אברג'ל לאחר שהשר אריה דרעי גרם לכמה מהחותמים לו לחתום חתימה כפולה ובכך לפסול את החתימה. בכך איפשר הרב אליהו לרב אברג'ל להתמודד מולו ואולי לקחת ממנו קולות שהיו יכולים להכריע את הכף לטובתו.
בשנת ה'תשע"ה (2014) התמודד למשרת הרב הספרדי הראשי של ירושלים, וזכה לתמיכת רבנים חרדים בכירים ובהם הרב אהרן לייב שטיינמן, הרב חיים קניבסקי והאדמו"רים מגור ומבעלז, אך הפסיד לרב שלמה משה עמאר.
היה אחראי על קרן מורשת – קרן-גג לגרעינים תורניים בעיירות פיתוח בנשיאות אביו – עד לפירוקה בקיץ ה'תשס"ה (2005). הוא נשיא "עמינדב" – מארגוני השירות הלאומי, ומעייני הישועה הפועל למען החזרה בתשובה ולחיזוק הזהות היהודית. הוא יו"ר ועדת רבנים של מגן דוד אדום בישראל, שמטרתה לעודד צעירים דתיים להתנדבות משמעותית בארגון, על ידי מתן מענה הלכתי לבעיות הכרוכות בכך.
בראשית המאה ה־21 פעל לפתיחת מסלול לימודים תורניים במכללה בצפת לאנשי משטרה, צבא ושירות בתי הסוהר, שיוכרו לצורך תוספות שכר במשכורתם, ובהמשך חתם על תעודות סמיכה לרבנות לבוגרי המסלול. לאחר מספר שנים נחשפו זיופים ומעשי מרמה במסלול והוא נסגר. בפסק הדין שניתן בפרשה ציין השופט שהרב אליהו פעל להקמת המסגרת הכללית במכללה ולא התערב בתוכן הלימודים ובצורתם, ועל-כן מצא שההחלטה לא להעמידו לדין בפרשה סבירה.
הרב אליהו עוסק בשאלות בהלכה, בהלכות ציבור ובענייני קבלה, ועונה בכל יום למאות שאלות[דרוש מקור] במסרונים, בדואר האלקטרוני, בטלפונים ובפגישות אישיות. כמו כן הוא עונה לשאלות מאזינים ברדיו גלי ישראל בימי רביעי ושישי. בנוסף הוא מעביר שיחות בתיכונים ממלכתיים במסגרת תוכניות ועמותות שונות (אח"י, אפיקים, מעגלים, בשבע ועוד), בין היתר בעניין גיוס משמעותי לצה"ל.
מחברי איחוד רבני תורת הארץ הטובה.
מדי שבוע מעביר את השיעור השבועי "קול צופייך" אותו ייסד אביו בבית הכנסת "היכל יעקב" בירושלים, העוסק בענייני הלכה ואמונה. כמו כן מדי יום שישי מתקיימת ברדיו 'גלי ישראל' תוכנית 'חיים כהלכה' שבה עונה הרב לשאלות הלכתיות של הציבור הרחב.
הוא אהוד על הציבור הדתי לאומי העממי, ובתפילות ההלל שעורך במועדים משתתפים אלפי אנשים.
התמודד על משרת הרב הראשי הספרדי בבחירות לרבנות הראשית לישראל, בשלוש מערכות בחירות, אך בכולם הפסיד.
רבנות והנהגה > פעילותו למניעת עבריינות מין

הרב אליהו הקים בית דין רבני, ביחד עם הרב אהרון ירחי והרב ראובן נקאר, שנועד לברר תלונות בנושאים של פגיעות מיניות בחברה הדתית והחרדית שלא הגיעו למשטרה, ועסק במסגרתו במקרים רבים.
בשנת 2014 היה מעורב בחשיפת מעללי הרב עזרא שיינברג ובהרחקתו מהישיבה שבראשה עמד. במאי 2019 פרסם מכתב שבו שורת טענות קשות על התנהלות לא אתית של הרב שמואל טל, וסיכם שאינו ממליץ ללמוד ממנו או בישיבתו. בית דין מיוחד שהוקם לברור בעניין, בהסכמת הרב טל והרב אליהו, קיבל חלק מטענות הרב אליהו ודחה את חלקן. בית הדין אסר על הרב טל לעסוק ברוח הקודש ולייעץ לאנשים באופן אישי, אולם התיר לו להמשיך לעמוד בראש הישיבה וללמד בה.
בשנת 2020 פורסם בידי התכנית חשיפה שהרב שאול אלקריב ביצע מעשים מגונים ועבירות מין במשך שנים במספר נשים שבאו לחצר שלו. בית הדין של הרב אליהו הוציא מרוב הנשים שהצליח למצוא ונפגעו ממנו את העדויות ומסר אותם למשטרה ולחיים אתגר. אלקריב בתגובה הכחיש את המעשה ואיים על הנפגעות, על הרב אליהו ועל חיים אתגר. אלקריב אף ניסה לתקוף את אתגר במהלך דיון בבית המשפט.
הרב אליהו היה מראשי חוקרי הנפגעים בפרשת יהודה משי זהב.
הרב אליהו מוביל עד היום חרם רבני ודתי על הרב אליעזר ברלנד.
עם פרסום התחקיר על חיים ולדר בנובמבר 2021, קבע הרב כי, "הבנאדם הזה מסוכן לחברה, מהסוג של שיינברג, ברלנד, משי זהב", והוסיף, "קיבלנו עדויות מאוד חמורות מאנשים ונשים שנפגעו". במענה לשאלה שהופנתה אליו, המליץ שלא להחזיק בבית את ספריו. אביגיל הלברון, מייסדת הארגון "לא תשתוק", אמרה בראיון למקור ראשון: "הרב אליהו הרים את הכפפה ושידר לנפגעים והנפגעות שהוא בצד שלהם, שהוא מאמין להם... אם הרב אליהו לא היה עושה מעשה, דבר לא היה מתקדם. הוא הביע אמון בנפגעות, ושום רב חרדי לא עשה את זה ככה. ברחוב החרדי אמרו 'הנה הגיע רב מזרוחניק לעשות סדר במגזר החרדי'".
בדצמבר 2021 בעקבות פרשיית ולדר, אמר הרב צבי טאו אמר שהרב אליהו סובל ממקארתיזם ואיבד גבולות בטיפולו בנושא הטרדות מיניות.
במאי 2022 פורסם שהרב משה יזדי, רב קהילה ירושלמית שפעל לחזרה בתשובה, ניצל ותקף מינית נשים שבאו לשיעורים שלו, בתגובה הכריז בית הדין הרבני של הרב אליהו על תלמידיו של יזדי ככת ועל יזדי כאנס. ובנוסף הכריזו עליו נידוי. בית הדין של הרב אליהו זימן את יזדי לדין לבירור המעשים והמשטרה הודיעה שהרב אליהו יעזור בחקירתו.
ביוני אותה שנה פורסם כי מרדכי שולמן, מורה בגן ילדים בירושלים חרדי ביצע עברות מין בילדים בגן בו לימד. בית הדין של הרב שמואל אליהו גזר עליו נידוי ודאג שיופצו בשכונות החרדיות בירושלים פליירים עם שמו ופירוט מעשיו שמזהירים את הציבור החרדי ממנו. ובתיאום עם רבי נחום דב ברייאר, האדמו"ר של חסידות בויאן אליה השתייך שולמן, דאג בית הדין ששולמן יסולק מהחסידות.
עמדות ומחלוקות > שיח בין-דתי

בשנת 2007 קרא לשקול מחדש את הברית עם הדרוזים בישראל בעלון תנועת קוממיות.
בשנת ה'תשע"ב החל במיזם של מפגשים עם אנשי דת מוסלמים, נוצרים ודרוזים המפגשים נערכים בביתו של הרב אליהו בצפת, ומתקיימים בהם דיונים בנושאים המאחדים בין בני הדתות השונות ובדרך לצמצם את המתח הקיים ביניהן.
עמדות ומחלוקות > תרומת איברים

הרב שמואל אליהו עסק גם בתחום תרומת האיברים, שרבים מהציבור הדתי נמנעים ממנה, בשל בעיות הלכתיות סבוכות הכרוכות בה. לצורך כך השתתף בהקמת עמותת בלבבי, שקידמה חתימה על כרטיס ייחודי לציבור הדתי, המאפשר לתרום איברים בהתאם לדרישות ההלכה. בשנת 2018 שונה הנוסח של כרטיס אדי כך שיתאפשר פיקוח הלכתי על תרומת איברים. מאז העמותה אינה מנפיקה עוד כרטיסים נפרדים, וקוראת לכלל הציבור לחתום על כרטיס אדי.
עמדות ומחלוקות > צניעות

בענייני צניעות הרב אליהו נוטה להחמיר יחסית למקובל בקרב רוב הרבנים הדתיים הלאומיים. כך למשל, ייעץ לשואלת שלא ללכת עם "חצאית 3/4" ללא גרביים, וכן ייעץ לשואל להגיע לזמן קצר בלבד לחינה של קרובת משפחה, שבה לא יישמרו גדרי הצניעות. הוא כתב מאמר תמיכה בטשטוש של תמונות פניהן של בנות, בעלון שבת המופץ בבתי כנסת, כדי למנוע הסחת דעת מהתפילה.
משפחתו

הרב שמואל אליהו נשוי לטובהמנהלת מדרשת 'תכלת' בצפת ומפיקת סרטים תורניים לילדים, ואב ל-7. מילדיו:
עמיחי – ח"כ בכנסת העשרים וחמש מטעם מפלגת עוצמה יהודית, לשעבר שר המורשת, יו"ר איגוד רבני הקהילות ומנכ"ל עמותת צו אחד.
הרב אריאל – שימש רב צבאי ב"נצח יהודה", מנכ"ל איגוד רבני קהילות. רב קהילת "לב חריש" בחריש.
הרב אלעד – רב בית הכנסת "אור החיים הקדוש" בגדרה, מנהל הגרעין התורני "אורי גדרה" ורב 'אולפנת גילה' מרשת 'שעלי תורה' בבית שמש.
ישי – לשעבר מפיק בגלי צה"ל.
רחל בזק – רבנית ויועצת חינוכית.
ינון - חתנו של הרב יהודה גליק.
ספריו

אביהם של ישראל – לקט סיפורים לפי סדר מסילת ישרים על אביו, הרב מרדכי אליהו, על פי סיפורים ששמע במהלך השנים לאחר פטירת אביו, יא' כרכים (הספר בקטלוג ULI)
אביהם של ישראל – על התורה – אוצר דברי תורה על סדר פרשיות השבוע, סיפורים שסיפר אביו וסיפורים על אביו, בעריכת שחר שמואל ששון, ה' כרכים
אוהבם של ישראל – חלק א' – סיפורים שסופרו על הבבא סאלי מפי הרב מרדכי אליהו ואחרים. חלק ב' – סיפורים שסופרו על חכם מנחם מנשה. הספר יצא בעילום שם.
טוב להודות – הלכות, תשובות ודרשות ליום העצמאות וליום ירושלים. בספר גם מאמרים מאביו. נערך על ידי הרב משה עמיאל, ה'תשע"ו
חוברת שאלות של חיים – קובץ מאמרים ומדרשים על העניינים שלאחר המוות
חוברת למה בית מקדש – מאמרים בענייני בית המקדש, נכתבה בעילום שם
קול צופייך – עלון שבועי בענייני פרשת שבוע, הלכה ואקטואליה, סיפורים ושו"ת סמס, בהמשך לעלון השבועי של אביו
שפתי תפתח – סידור קול אליהו – סידור לתלמידים עם הלכות בתוספת פירוש רעיוני, לספרדים ואשכנזים, ירושלים ה'תשע"א
פרי עץ הדר – סדר לימוד לט"ו בשבט. הוצאת פרסומי ישראל ושות'
הגדה של פסח קוראי שמו – מאמרים אמונים והלכתיים סביב חג הפסח וההגדה לאור הגאולה.
הנבואה – נבואות שמתגשמות בדור הגאולה, כולל נתונים סטטיסטיים והמחשות ממש של הנבואות.
הגדה ליום העצמאות
הלכות מלחמה ושלום - מעלת הלוחמים, הלכות פדיון שבויים, הסכמי שלום, אומץ וגבורה. ירושלים התשפ"ד.
ספריו > ספרי אביו שערך

עלוני "קול צופייך". על העלונים מבוסס הספר "דברי מרדכי" על פרשת השבוע
מאמר מרדכי – הלכות לימות החול – בענייני החלק הראשון של אורח חיים, ירושלים תשע"ג. בעבר יצא ספר זה בשם "ספר הלכה".
מאמר מרדכי – למועדים ולימים – הלכות חגים (מקביל לשולחן ערוך סימנים תכ"ט–תרצ"ז)
דרכי הלכה – הערות בהלכה של הרב מרדכי אליהו על קיצוש"ע לרב שלמה גאנצפריד
דרכי טהרה – הלכות נידה, טהרת המשפחה והלכות צניעות. יצא גם במהדורה מקוצרת.
סדר הסליחות השלם – כולל הלכות לחודש אלול וערב ראש השנה
קול אליהו – סידור לשבת וימי חול עם הלכות. כרכים נוספים יצאו לתשעה באב, תיקון ליל שבועות ותיקון ליל הושענא רבה.
קול יעקב – מחזורים לימים טובים (ראש השנה, יום כיפור, סוכות, פסח, שבועות), בתוספת הלכות
אילן יוחסין > משפחת אביו

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 | 26 | 27 | 28 | 29 | 30 | 31 | 32 | 33 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  |  |  | הרב סלמאן אליהו | הרב סלמאן אליהו | הרב סלמאן אליהו | הרב סלמאן אליהו | הרב סלמאן אליהו | הרב סלמאן אליהו |   |   | מזל | מזל | מזל | מזל | מזל | מזל |   |   |  |  |  |  |  |  |  |  |  |  |  |  |  |  |
|  |  |  |  | הרב סלמאן אליהו | הרב סלמאן אליהו | הרב סלמאן אליהו | הרב סלמאן אליהו | הרב סלמאן אליהו | הרב סלמאן אליהו |   |   | מזל | מזל | מזל | מזל | מזל | מזל |   |   |  |  |  |  |  |  |  |  |  |  |  |  |  |  |
|  |  |   |   |   |   |   |   |   |   |   |   |   |   |   |   |   |   |   |   |  |  |  |  |  |  |  |  |   |   |   |   |  |  |
|  |  |   |   |   |   |   |   |   |   |   |   |   |   |   |   |   |   |   |   |  |  |  |  |  |  |  |  |   |   |   |   |  |  |
| הרב שמעון בן אליהו | הרב שמעון בן אליהו | הרב שמעון בן אליהו | הרב שמעון בן אליהו | הרב שמעון בן אליהו | הרב שמעון בן אליהו |  |  | הרב נעים בן אליהו | הרב נעים בן אליהו | הרב נעים בן אליהו | הרב נעים בן אליהו | הרב נעים בן אליהו | הרב נעים בן אליהו |  |  | הרב מרדכי אליהו | הרב מרדכי אליהו | הרב מרדכי אליהו | הרב מרדכי אליהו | הרב מרדכי אליהו | הרב מרדכי אליהו |   |   | הרבנית צביה אליהו | הרבנית צביה אליהו | הרבנית צביה אליהו | הרבנית צביה אליהו | הרבנית צביה אליהו | הרבנית צביה אליהו |  |  |  |  |
| הרב שמעון בן אליהו | הרב שמעון בן אליהו | הרב שמעון בן אליהו | הרב שמעון בן אליהו | הרב שמעון בן אליהו | הרב שמעון בן אליהו |  |  | הרב נעים בן אליהו | הרב נעים בן אליהו | הרב נעים בן אליהו | הרב נעים בן אליהו | הרב נעים בן אליהו | הרב נעים בן אליהו |  |  | הרב מרדכי אליהו | הרב מרדכי אליהו | הרב מרדכי אליהו | הרב מרדכי אליהו | הרב מרדכי אליהו | הרב מרדכי אליהו |   |   | הרבנית צביה אליהו | הרבנית צביה אליהו | הרבנית צביה אליהו | הרבנית צביה אליהו | הרבנית צביה אליהו | הרבנית צביה אליהו |  |  |  |  |
|  |  |  |  |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |  |  |  |  |
|  |  |  |  |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |  |  |  |  |
|  |  | שלמה בן אליהו | שלמה בן אליהו | שלמה בן אליהו | שלמה בן אליהו | שלמה בן אליהו | שלמה בן אליהו |  |  | הרב שמואל אליהו | הרב שמואל אליהו | הרב שמואל אליהו | הרב שמואל אליהו | הרב שמואל אליהו | הרב שמואל אליהו |  |  | הרב יוסף אליהו | הרב יוסף אליהו | הרב יוסף אליהו | הרב יוסף אליהו | הרב יוסף אליהו | הרב יוסף אליהו |  |  | מירב עמור | מירב עמור | מירב עמור | מירב עמור | מירב עמור | מירב עמור |   |   |
|  |  | שלמה בן אליהו | שלמה בן אליהו | שלמה בן אליהו | שלמה בן אליהו | שלמה בן אליהו | שלמה בן אליהו |  |  | הרב שמואל אליהו | הרב שמואל אליהו | הרב שמואל אליהו | הרב שמואל אליהו | הרב שמואל אליהו | הרב שמואל אליהו |  |  | הרב יוסף אליהו | הרב יוסף אליהו | הרב יוסף אליהו | הרב יוסף אליהו | הרב יוסף אליהו | הרב יוסף אליהו |  |  | מירב עמור | מירב עמור | מירב עמור | מירב עמור | מירב עמור | מירב עמור |   |   |
לקריאה נוספת

טלי פרידמן, שמואל ליימן-ווילציג, חופש הביטוי של רבני הציונות הדתית: בין הלכה, משפט ותקשורת בדמוקרטיה הישראלית, ניב, 2024
מת'יו נואלס

| --- | --- |
אין תמונה חופשית
 לידה:  9 בינואר 1952 (בן 73) גדסדן, אלבמה, ארצות הברית 
 מדינה:  ארצות הברית 
 השכלה:  אוניברסיטת פיסק (BA, BSBA)
 תקופת הפעילות:  מ-1975
 עיסוק:  פרופסור בקולג', סופר, איש עסקים, מנהל בחברת תקליטים, מנהל מוזיקלי, מפיק מוזיקלי
 בן או בת זוג:  טינה נואלס (1980–2011)   Alexsandra Wright 
 צאצאים:  ביונסה ‏•‏‏ סולאנג' נואלס ‏•‏‏ ניקסון נואלס ‏•‏‏ קוי נואלס
 מספר צאצאים:  4
 www.mathewknowles.com
 
מת'יו נואלס (באנגלית: Mathew Knowles; נולד ב-9 בינואר 1952) הוא מנהל מוזיקלי, איש עסקים ומרצה אמריקאי. הוא ידוע בזכות היותו מנהלה המוזיקלי של להקת הבנות האמריקאית דסטיניז צ'יילד. כמו כן ניהל את קריירת הסולו של בנותיו, ביונסה וסולאנג' נואלס. הוא המייסד של חברת התקליטים Music World Entertainment, המתמקדת בז'אנר הקאנטרי והגוספל ובמוזיקת ילדים. בנוסף, נואלס הוא חבר פעיל מזה שנים באקדמיה הלאומית לאמנויות ולמדעי ההקלטה (אנ'), ומשתתף בוועדת פרס הגראמי המנוהלת על ידה.
ביוגרפיה > ראשית חייו

נואלס נולד בעיר גדסדן (אנ') שבאלבמה, ארצות הברית. הוא בנם של לו הלן נואלס (לבית הוג) ומת'יו ק. נואלס. בשנת 1974 סיים את לימודיו באוניברסיטת פיסק שבנאשוויל, טנסי, שם למד תואר ראשון בכלכלה ותואר ראשון במנהל עסקים. בנוסף, יש לו תואר שני במנהל עסקים (תכנון אסטרטגי ותרבות ארגונית) מהקולג' הדתי-נוצרי קורנרסטון.
ביוגרפיה > קריירה > הוראה

נואלס הוא פרופסור אורח באוניברסיטת דרום טקסס (אנ'), בה הוא מעביר קורסים בנושא תעשיית הבידור, בבית הספר לתקשורת של האוניברסיטה. בשנת 2018, הקימה האוניברסיטה לכבודו את מכון מת'יו נואלס (Mathew Knowles Institute). הוא מחזיק בפרופסורה באוניברסיטת יוסטון, באוניברסיטת פריירי וויו A&M (אנ') ובמכון לאומנות. נואלס הוא חלק מצוות הלונדון קולג' למדיה יצירתית (אנ'), כפרופסור אורח. בספטמבר 2022, נוסדה על שמו מלגה בקולג'.
ביוגרפיה > פרסים והוקרה

נואלס קיבל את פרס המאה למצוינות (1911–2011) מטעם אחוות הסטודנטים "אומגה פסי פי" (Omega Psi Phi). בנוסף, בשנת 2011 הוענק לו פרס "Living Legends Foundation", ובשנת 2007 זכה בתואר "המנהל הבינלאומי של השנה" על ידי שותפות יוסטון הגדולה (אנ'), לשכת המסחר הגדולה ביותר באזור העיר יוסטון. כמו כן, נואלס הוא חבר פעיל שנים רבות באקדמיה הלאומית לאמנויות ולמדעי ההקלטה (כיום אקדמיית ההקלטות), ומשתתף בוועדת פרס הגראמי המנוהלת על ידה. בשנת 2011 מונה לדירקטוריון איגוד מוזיקת הגוספל (אנ').
ביוגרפיה > חיים אישיים

ב-1980 נישא לטינה נואלס, אשת עסקים, מעצבת אופנה ופילנתרופית. ב-2009 היא הגישה בקשה לגירושין, החליטה לוותר על העניין ב-2010, ואז הגישה מחדש את הבקשה באוגוסט 2011, תוך שציינה כי הסיבה לכך היא ש"מחלוקת או עימות בין אישים" מנעו מהם "אפשרות סבירה לפיוס". הגירושים הושלמו בנובמבר 2011. ב-30 ביוני 2013 נואלס נישא לדוגמנית לשעבר ג'ינה אייברי.
באוקטובר 2019 הודיע כי הוא אובחן כחולה בסרטן השד.